**I u šumi se priča**

U jednoj gustoj i mračnoj šumici,

ujesen šarenih, toplo-obojenih krošanja,

a ljeti zelenih i čarobnih proplanaka,

njeni stanovnici,

medvjed, od milja medo nazvan,

srne, zečevi i ostali prijatelji

pričaju priče.

U skrovitim mjestima ispod stabala,

ispod jela i smreka, bukava i breza

gdje sunce zrakama oslikava tlo,

razvijaju se grmovi i svijaju gnijezda domova raznolikih.

A onda opet, kroz godišnja doba

u razigranim krošnjama

raspjevane ptice krase i krate dan,

a djetlići kuckaju svoju poruku.

I dok ptice pjevaju

medo, srna i zec uživaju u šetnjama sigurnim,

i obilju hrane se vesele.

Na kraju šume staro stablo priča priču

korom izbrazdanom i granama debelim,

mahovinom gustom i treperavim lišćem.

Priča o šumi prije i sada,

prijateljima, dogovorima i tajnama.

I tako svi zajedno, i stanovnici, i stablo ,

priče, i pjesme, zvukovi i šum

čine naše malo, veselo srce

Gorski kotar.